ন্যানো পরিমাপবিজ্ঞান
ন্যানো পরিমাপবিজ্ঞান হল পরিমাপ বিজ্ঞানের একটি উপক্ষেত্র যা ন্যানো মাপনী স্তরে পরিমাপের বিজ্ঞানের সাথে সম্পর্কিত। ন্যানোদ্রব্যের যান্ত্রিক শিল্পোৎপাদন, ন্যানো উপাদানসমূহ এবং উচ্চ মাত্রার সঠিকতা সম্পন্ন এবং নির্ভরযোগ্য যন্ত্রপাতি তৈরিতে ন্যানো পরিমাপবিজ্ঞানের একটি অত্যন্ত গুরুত্বপূর্ণ ভূমিকা রয়েছে । এই ক্ষেত্রে একটি সামর্থ্যপ্রমাণমূলক পরীক্ষা হল পরবর্তী প্রজন্মের (যে প্রজন্ম ন্যানোমিটার মাপনীর উপকরণ এবং প্রযুক্তির উপর নির্ভরশীল হবে ) প্রয়োজন পূরণ করবে এমন নতুন পরিমাপ পদ্ধতি এবং মানের উন্নয়ন সাধন করা অথবা সেগুলি তৈরি করা। নতুন নমুনা গঠন এবং বৈশিষ্ট্যগুলির পরিমাপ ও বৈশিষ্ট্য নির্ধারণের প্রয়োজনীয়তা বর্তমান পরিমাপ বিজ্ঞানের সামর্থ্যের চেয়ে অনেক বেশি। উদীয়মান মার্কিন ন্যানোপ্রযুক্তি শিল্পগুলিতে প্রত্যাশিত অগ্রগতির জন্য পূর্বে যা কল্পিত হয়েছিল তার চেয়েও উচ্চতর সমাধান ক্ষমতা এবং সঠিকতার বিপ্লবী পরিমাপ বিজ্ঞানের প্রয়োজন হবে।